**NAZIV PROJEKTA:** Izmjene i dopune Urbanističkog plana uređenja Gospodarska zona Viškovci

**KOD PROJEKTA:** NPOO.C2.3.R3-I7.01.0514

**KORISNIK PROJEKTA:** Općina Viškovci

**UKUPNA VRIJEDNOST PROJEKTA**: 18.000,00 eura

**IZNOS EU POTPORE**: 18.000,00 eura

**RAZDOBLJE PROVEDBE PROJEKTA**: 1.8.2024. – 31.12.2025.

**Kratki opis projekta**: Projekt Izmjene i dopune Urbanističkog plana uređenja Gospodarska zona Viškovci u cijelosti je u skladu s ciljevima Poziva. Ovim će se projektnim prijedlogom potaknuti izmjena urbanističkog plana nove generacije putem elektroničkog sustava „ePlanovi“, sukladno Zakonu o prostornom uređenju (Narodne novine, br. 153/13, 65/17, 114/18, 39/19, 98/19, 67/23), čime će se ujedno i ispuniti zakonska obveza za istim. Nositelj izrade Plana je Jedinstveni upravni odjel Općine Viškovci.

**Cilj projekta**: Cilj ovog Projekta je, izradom izmjena i dopuna Urbanističkog plana uređenja Gospodarska zona Viškovci nove generacije olakšati, osuvremeniti, unificirati i digitalizirati njegovu provedbu. Cilj Projekta u cijelosti je usklađen s ciljevima Poziva. Plan će biti uključen u platformu digitalnih infrastrukturnih servisa za unapređenje pružanja elektroničkih javnih usluga informacijskog sustava prostornog uređenja čime će se ostvariti značajna poboljšanja.

Donošenjem ove Odluke započinje postupak izrade i donošenja izmjene i dopune Urbanističkog plana uređenja Gospodarska zona Viškovci (Službeni glasnik Općine Viškovci broj 4/10 i 2/24), u daljnjem tekstu: izmjena i dopuna Plana.

Granice obuhvata Izmjena i dopuna Urbanističkog plana uređenja Gospodarska zona Viškovci identične su granicama obuhvata Plana, uz manje korekcije u smislu usklađivanja s aktualnim digitalno-katastarskim planom.

Kroz ove izmjene i dopune Urbanističkog plana uređenja Gospodarska zona Viškovci ispitat će se nova prostorno planska rješenja vezano uz novu zakonsku regulativu, te obuhvaća i sljedeće izmjene i dopune:

1. manje korekcije postojećih planskih rješenja u smislu usklađivanja s aktualnim digitalno-katastarskim planom

2. izmjene prostornih rješenja uvjetovane usklađenjem s Pravilnikom

3. izmjene alternativne trase i planirane željezničke pruge za međunarodni promet sukladno Prostornom planu Osječko – baranjske županije

Programsko polazište za izradu Izmjena i dopuna Urbanističkog plana uređenja Gospodarska zona Viškovci je usklađivanje s novim Pravilnikom o prostornim planovima, kroz elektronički sustav „ePlanovi“ i stvaranje plana „nove generacije“. Time će se olakšati, osuvremeniti, unificirati i digitalizirati procedura izrade urbanističkog plana, ali i smanjiti administrativno i financijsko opterećenje građanima, poslovnim subjektima i investitorima kroz dostupnost Plana putem jedinstvenog državnog Informacijskog sustava prostornog uređenja (ISPU) koji će na jednom mjestu okupiti sve prostorne planove i sve intervencije u prostoru sa svrhom povećanja korištenja informacijsko komunikacijskih tehnologija u komunikaciji između građana, poduzetnika i javne uprave.

**Izjava o financiranju**: „Financira Europska unija – NextGenerationEU”

Projekt je sufinancirala Europska unija iz Nacionalnog plana oporavka i otpornosti 2021.-2026. (NPOO).

**Financira Europska unija – NextGenerationEU.**

**Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.**